CELEX: 31992R0115
Language: el
Date: 1992-01-17 00:00:00
Title: Κανονισμός ( ΕΟΚ ) αριθ. 115/92 της Επιτροπής της 17ης Ιανουαρίου 1992 για την τροποποίηση του κανονισμού ( ΕΟΚ ) αριθ. 1481/86 περί καθορισμού των νωπών ή διατηρημένων με απλή ψύξη ολοκλήρων σφαγίων προβάτων, που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων της Κοινότητας

Avis juridique important

|

31992R0115

Κανονισμός ( ΕΟΚ ) αριθ. 115/92 της Επιτροπής της 17ης Ιανουαρίου 1992 για την τροποποίηση του κανονισμού ( ΕΟΚ ) αριθ. 1481/86 περί καθορισμού των νωπών ή διατηρημένων με απλή ψύξη ολοκλήρων σφαγίων προβάτων, που διαπιστώνονται στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων της Κοινότητας  

Επίσημη Εφημερίδα αριθ. L 012 της 18/01/1992 σ. 0021 - 0021 Φινλανδική ειδική έκδοση: Κεφάλαιο 3 τόμος 40 σ. 0092  Σουηδική ειδική έκδοση: Κεφάλαιο 3 τόμος 40 σ. 0092 

ΚΑΝΟΝΙΣΜΟΣ (ΕΟΚ) αριθ. 115/92 ΤΗΣ ΕΠΙΤΡΟΠΗΣ  της 17ης Ιανουαρίου 1992  για την τροποποίηση του κανονισμού (ΕΟΚ) αριθ. 1481/86 περί καθορισμού των νωπών ή διατηρημένων με απλή ψύξη ολοκλήρων σφαγίων προβάτων, που διαπιστώνονται στις  αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της ΚοινότηταςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3013/89 του Συμβουλίου της 25ης Σεπτεμβρίου 1989 περί της κοινής οργανώσεως αγοράς στον τομέα του προβείου και αιγείου κρέατος (1), όπως τροποποιήθηκε από τον κανονισμό (ΕΟΚ) αριθ. 1741/91 (2), και ιδίως το άρθρο 4 παράγραφος  5,  Εκτιμώντας:  ότι ο κανονισμός (ΕΟΚ) αριθ. 1481/86 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3574/91 (4), θεσπίζει τους κανόνες για τον καθορισμό των νωπών ή διατηρημένων με απλή ψύξη ολοκλήρων σφαγίων προβάτων, που διαπιστώνονται  στις αντιπροσωπευτικές αγορές της Κοινότητας και περί του πίνακα των τιμών ορισμένων άλλων ποιοτήτων ολοκλήρων σφαγίων προβάτων εντός της Κοινότητας-  ότι έκλεισε η αντιπροσωπευτική αγορά του Belfast στη Βόρεια Ιρλανδία- ότι ένα μεγάλο μέρος των αμνών που μέχρι τώρα διατίθενται στο εμπόριο στο Belfast κατευθύνεται τώρα στο Lurgan- ότι σύμφωνα με το μέγεθος των εμπορικών συναλλαγών στο κέντρο αυτό θα  πρέπει να αναγνωριστεί ως αντιπροσωπευτική αγορά- ότι η αντιπροσωπευτική αγορά στο Donemana δεν είναι πλέον κατάλληλη για τη διαπίστωση των τιμών- ότι το μέγεθος των εμπορικών συναλλαγών που καταγράφηκε στο κέντρο του Allams, στο Belfast, οδηγεί στο να  αναγνωριστεί αυτό το τελευταίο ως αντιπροσωπευτική αγορά- ότι θα πρέπει να τροποποιηθούν οι συντελεστές σταθμίσεως που αντικατοπτρίζουν τη σχετική σπουδαιότητα κάθε αντιπροσωπευτικής αγοράς στη Βόρεια Ιρλανδία-  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προβείου και Αιγείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα ΙΙ, σημείο L.1 του κανονισμού (ΕΟΚ) αριθ. 1481/86 τροποποιείται ως εξής:   "1. Αντιπροσωπευτικές αγορές  Συντελεστές στάθμισης  α) Σφαγεία:   Lurgan  29 %  Foyle  21 %  β) Αγορές ζώντων ζώων:   Ballymoney  9 %  Allams, Belfast  14 %  Markethill  12 %  Omagh  15 %".  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 20 Ιανουαρίου 1992. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Ιανουαρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 289 της 7. 10. 1989, σ. 1. (2) ΕΕ αριθ. L 163 της 26. 6. 1991, σ. 41. (3) ΕΕ αριθ. L 130 της 16. 5. 1986, σ. 12. (4) ΕΕ αριθ. L 338 της 10. 12. 1991, σ. 13.